Diari Oficial de la Generalitat Valenciana


Sumari del DOGV 5078, del 25-08-2005 (2005/8893)

Notificació del procediment de baixa d'assignació d'amarraments, a Constantino Albert Jimenez i altres.
-------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8893


Organisme emissor
:   Conselleria d'Infraestructures i Transport

Tipus de document
:   Anunci

Notificació del procediment de baixa d'assignació d'amarraments, a Constantino Albert Jimenez i altres. [2005/8893]
  
Ja que les persones que s'indiquen en l'annex són usuaris dels ports i de les instal·lacions portuàries de la Generalitat Valenciana, i no se'ls ha pogut notificar, en el domicili conegut per esta administració, el procediment de baixa d'assignació d'amarraments del cap del Servici de Gestió de Ports de 7 d'abril de 2005, d'acord amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/1999, de 13 de gener, de modificació de l'anterior, es fa públic el text íntegre del citat procediment perquè el present anunci servisca de notificació de l'anterior.
  
?Consultades les bases de dades sobre usuaris de les instal·lacions portuàries de la Generalitat Valenciana que estan en este Servici de Gestió de Ports, consten com a pendents de pagament les liquidacions girades al seu nom la relació de les quals s'adjunta a la present.
  
Als efectes oportuns, se li recorda que l'article 14,9 del Decret 37/2002, de 5 de març, del Govern Valencià, pel qual s'establixen les normes per a la gestió d'amarraments de titularitat pública per a embarcacions esportives en els ports de gestió directa de la Generalitat Valenciana establix que la baixa en l'assignació d'amarrament de base en un port es produirà per falta d'atenció al pagament de les tarifes portuàries en el període de pagament voluntari.
  
D'altra banda, l'article 6 de la Llei 1/1999, de 31 de març, de la Generalitat Valenciana, de Tarifes Portuàries, establix que la falta de pagament en període voluntari de les tarifes portuàries per servicis la utilització dels quals haja sigut autoritzada, faculta l'administració per a suspendre el servici, retirar, immobilitzar o posar en sec l'embarcació, interrompre el subministrament i adoptar qualsevol altra mesura derivada de la normativa de l'explotació, a això s'ha d'afegir l'aplicació del corresponent procediment de constrenyiment i embargament aplicable en matèria tributària.
  
S'ha de tindre en compte que hi ha nombrosos usuaris potencials en espera que es produïsquen les baixes en els actuals titulars per a accedir a l'assignació d'un lloc d'amarrament, per la qual cosa, en cas d'impagament en període voluntari vosté haurà d'abandonar immediatament l'amarrament que ara ocupa perquè puga ser assignat a un nou usuari.
  
Per a evitar aplicar estes mesures, se'ls requerix perquè en el termini màxim de deu dies acredite el pagament de les mencionades liquidacions davant d'este Servici, ja siga per correu ordinari, o bé per fax al núm. 96 386 55 88. Telèfons d'informació 96 386 55 78 i 96 386 22 71?.
  
València, 7 d'abril de 2005. El cap del Servici de Gestió de Ports: José Luis Martínez Zahonero.